পথকুকুরদের খাবার খাওয়াতে গিয়ে মার খেতে হয়েছে, বিস্ফোরক অভিনেত্রী

কলকাতা: টেলিপর্দার জনপ্রিয় মুখ সায়ন্তনী মল্লিক (Actor Sayantani Mullick) এবং তাঁর স্বামী রুদ্রনীল মল্লিক (Indranil Mullick)। পথকুকুরদের খাবার খাওয়াতে গিয়ে স্থানীয়দের হাতে হেনস্থার শিকার অভিনেত্রী সায়ন্তনী ও অভিনেতা ইন্দ্রনীল (Indranil Mullick harassed)। অভিযোগ শুক্রবার রাতে দুই অভিনেতা দম্পতিকে মারধর করা হয়েছে। শুক্রবার রাতে ফেসবুক লাইভে এসে অভিনেত্রী ও তাঁর অভিনেতা স্বামী পুরো ঘটনাকে তুলে ধরলেন। কীভাবে স্থানীয়রা তাঁদের উপর চড়াও হয়ে হেনস্থা করেছেন, তাও স্পষ্ট জানালেন তাঁরা। অভিনেত্রী তো বলছেন, আরেকবার হার্ট হ্যাটাক হতে পারত!

কসবা থানার রাজাডাঙা এলাকায় রাস্তার সারমেয়দের খাবার খাওয়াতে গিয়েছিলেন এই জনপ্রিয় তারকা দম্পতি। হঠাৎই দেখেন এলাকার বেশ কিছু মানুষ ধেয়ে আসছেন তাঁদের দিকে। গোটা ঘটনা সায়ন্তনী ফেসবুক লাইভে এসে জানান। অভিনেত্রী জানান, পথকুকুরদের খেতে দিতে গিয়েই হঠাৎ কয়েকজন বয়স্ক স্থানীয় মানুষের অসন্তোষের মুখে পড়তে হয় তাঁদের। অভিযোগ, রাস্তায় কেন কুকুরদের খাওয়ানো হচ্ছে—তা নিয়ে একের পর এক প্রশ্ন ছুড়ে দিতে থাকেন তাঁরা। পরিস্থিতি এতটাই তিরিক্ষি হয়ে ওঠে যে একসময় ওই বয়স্করা ইন্দ্রনীলের দিকে আক্রমণাত্মক ভঙ্গিতে তেড়ে আসেন। পরিস্থিতি উত্তপ্ত হয়ে যায়। কলকাতা পুলিশকে এই ভিডিয়োতে ট্য়াগ করে অভিনেত্রী সায়ন্তনী বলেন বলেন, দয়া করে আপনারা এটা দেখুন, এখানকার বয়স্ক মানুষরা কীভাবে আমাদের উপর চড়াও হচ্ছেন। এখানে রাস্তায় খেতে দেওয়া যাবে না বলে আমাদের অকথ্য ভাষায় কথা বলছেন। আমরা এই নিয়ে কসবা থানায় অভিযোগ দায়ের করব।

আরও পড়ুন: সৃজিতের ছবিতে মিমি, ‘এম্পায়ার ভার্সেস শরৎচন্দ্র’র কাস্টিংয়ে চমক!

সায়ন্তনী জানিয়েছেন, ”এই ঘটনার পর কসবা থানাতে অভিযোগ দায়ের করেছি। তবে এখনও কেউ গ্রেফতার হয়নি। এমন ঘটনা অবশ্য নতুন নয়। শহরের বিভিন্ন এলাকায় পথকুকুরদের নিয়ে একই ধরনের বিরোধ বহুবার দেখা গেছে।

দেখুন ভিডিও